རྡོ་རྗེ་ལེགས་པ་མཆོད་འདོད་ན།།ཕྱེ་མར་སྐྱམས་སོགས་ལེགས་པཤམས་ལ།ཧཱུྃ།ཆོས་དབྱིངས་གདོད་མའི་ཧེ་རུ་ཀ།དཔལ
ཆེན་བཅོམ་ལྡན་གསང་བའི་བདག།རབ་འབྱམས་ཁྲོ་བོའི་འཁོར་དང་བཅས།།འདིར་གཤེགས་མཆོད་པ་ཞེས་དངོས་གྲུབ་སྒྲོལ།།དེ་ཡི་བཀའ་སྡོད་གཡང་དམ་ཅན།།རིག་འཛིན་སྲུང་མ་
མཐུ་བོ་ཆེ།།སྐྱེས་མཆོག་བཛྲ་ཐིག་ལེ་རྩལ།།ལྷ་བཙོན་བདུད་ཀྱི་དགེ་བསྙེན་སོགས།།བཀའ་འཁོར་ལས་བྱེད་བྱེ་བ་འབུམ།།དགྱེས་སྡེ་བརྟན་མ་མཁའ་འགྲོའི་ཚོགས།།འདིར་བྱོན་བཤམས་
པའི་གདན་ལ་བཞུགས།།རྡོ་རྗེའི་ཐ་ཚིག་དགྱེས་དགོངས་ལ།།སྒྲུབ་བོར་བུ་བཞིན་བརྩེ་བར་མཛོད།།མཉེས་མཆོད་ཕྱི་ནང་གསང་བའི་རྫས།།འདོད་ཡོན་ལྷ་མིའི་འབྱོར་པའི་སྤྲིན།།དངོས

དང་ཡིད་ཀྱིས་སྤྲུལ་ནས་འབུལ།།འཁོར་བཅས་དགྱེས་པར་རོལ་ནས་ཀྱང་།།བཅོལ་བའི་ལས་རྣམས་བསྒྲུབ་ཏུ་གསོལ།།བསྟན་དང་བསྟན་འཛིན་ཞབས་པད་བརྟན།།
ཆོས་ལྡན་རྒྱལ་བློན་འབངས་འཁོར་བདེ།།བདག་ཅག་མི་མཐུན་དགྲ་ལས་རྒྱལ།།ལེགས་ཚོགས་འབད་མེད་ལྷུན་གྱིས་གྲུབ།།འཇིག་རྟེན་ཀུན་དགའི་དཔལ་འབྱོར་འཕེལ།།བཀྲ་ཤིས་
སྣང་བས་དགེ་གྱུར་ཅིག།ཅེས་པའང་ཀེ་རེ་དཔོན་ནས་བསྐུལ་དོར།དཔལ་ཀརྨ་བས་བྲིས་པ་དགེ།༈།